
104 DR.31.5.2004 

 

sebanyak 553 projek iaitu 57 peratus daripada 968 projek pengilangan yang diluluskan  
dimiliki oleh majoriti rakyat tempatan dengan jumlah pelaburan sebanyak RM10.9 
billion. 

 Tuan Yang di-Pertua, Ahli Yang Berhormat bagi Kinabatangan menyeru agar 
kerajaan memberi perhatian kepada halangan-halangan akreditasi untuk barangan 
Malaysia memasuki pasaran Jepun, Eropah, USA dan China.   

Tuan Yang di-Pertua, Jabatan Standard Malaysia mengendalikan Skim 
Akreditasi Makmal Malaysia. Makmal yang mendapat akreditasi ini telah diiktiraf dari 
segi keupayaan dan kompeten untuk menjalankan ujian tertentu atau membuat 
pengukuran dan calibration.  Sehingga Disember 2003, 262 makmal telah mendapat 
akreditasi di bawah Skim Akreditasi Makmal Malaysia.   

Pada tahun 2003,  Malaysia telah menandatangani dengan izin,  International 
Laboratory Accreditation Corporation Mutual Recognition Arrangement atau ILACMRA 
yang ditandantangai  oleh 45 organisasi  penandatangan yang terdiri daripada badan 
akreditasi  daripada 36 buah negara termasuk Amerika Syarikat, Eropah, Jepun dan 
China.   Bagi pengiktirafan  akreditasi di Rantau Asia Pasifik, Malaysia telah menyertai 
Asia Pacific Laboratory Accreditation Corporation Mutual Recognition Arrangement  
atau APLACMRA yang telah ditandatangani oleh 20 penandatangan dari 15 buah 
negara termasuk Amerika Syarikat, Eropah, Jepun dan China. 

 Penyertaan di dalam perjanjian-perjanjian ini memberi kelebihan kepada 
negara-negara anggota di mana pensijilan dan laporan ujian daripada organisasi 
ataupun makmal yang telah dikreditkan saling diiktiraf oleh negara-negara anggota.  
Selain daripada itu,  produk barangan dieksport  antara negara anggota tidak perlu diuji 
semula pada standard yang sama di negara pengimport.  Adalah disarankan supaya 
pengilang Malaysia mendapat akreditasi daripada makmal yang telah dikreditkan oleh 
Jabatan Standard Malaysia  sebelum mengeksport ke negara berkenaan. 

 Tuan Yang di-Pertua Ahli Yang Berhormat bagi Kudat membangkitkan isu 
bahawa Singapura, walaupun bukan negara berasaskan pertanian tetapi menghasilkan 
produk hasil pertanian seperti makanan yang telah diproses menggunakan Logo Halal 
daripada Majlis Agama Islam Singapura yang dipasarkan ke seluruh dunia termasuk 
negara Islam seperti Arab Saudi.  Oleh yang demikian, MATRADE seharusnya diberi 
arahan spesifik untuk memasarkan barangan makanan yang telah diproses. 

 Pada masa ini, pengeluar makanan telah berjaya mengeksport makanan yang 
diproses ke 80 buah negara.  Pasaran utama bagi produk halal adalah Amerika 
Syarikat,  ASEAN,  Indonesia, Singapura dan Thailand,  Timur Tengah, Emiriyah Arab 
Bersatu, Iran dan Iraq dan Eropah, UK, Perancis, German dan Belanda.   

 Industri pemprosesan makanan menyumbang 10 peratus daripada jumlah 
pengeluaran pengilangan tempatan.  Pada tahun 2003, indeks pengeluaran makanan 
diproses menunjukkan peningkatan sebanyak 11 peratus disebabkan oleh permintaan 
tinggi daripada luar negara termasuk produk makanan Malaysia.  Pada tahun 2003, 
jumlah eksport barang makanan keseluruhannya berjumlah RM84 billion berbanding  
RM 7.5 billion pada tahun 2002 meningkat sebanyak 13.5 peratus.   Pada tahun yang 
sama, jumlah eksport makanan yang diproses pula meningkat sebanyak 17.5 peratus 
kepada RM5.5 billion berbanding RM4.7 billion pada tahun 2002.   

 Produk keluaran pengusaha Malaysia diterima di peringkat antarabangsa 
kerana mampu mendapat pengiktirafan standard kualiti yang tinggi di ISO dan 
persijilan, dengan izin, Hazard  Analysis and Critical Control  Point  (HACCP).  Kerajaan 
sedar akan keperluan untuk menggalakkan pemasaran produk halal termasuk makanan 
ke seluruh dunia.  Antara langkah-langkah diambil ialah mengadakan promosi eksport 
di peringkat domestik antarabangsa, menyertai misi dagangan khusus bagi industri 
makanan halal,  dan mengadakan seminar dan bengkel di peringkat antarabangsa.  Di 
antara langkah yang telah diambil bagi meningkatkan pengiktirafan persijilan dan logo 
yang dimiliki oleh Malaysia, kita perlu meningkatkan keupayaan JAKIM sebagai badan 
persijilan halal yang kompeten dan mendaftarkan logo halal sebagai harta intelek. 

 Tuan Yang di-Pertua, Ahli Yang Berhormat bagi Sepanggar mengalu-alukan 
lawatan Yang Amat Berhormat Perdana Menteri ke China yang boleh meningkatkan 
hubungan diplomatik dan juga ekonomi di antara Malaysia dengan China.  Lawatan 
Yang Amat Berhormat Perdana Menteri ke China pada 27 hingga 31 Mei 2004, iaitu 



sebanyak 553 projek iaitu 57 peratus daripada 968 projek pengilangan yang diluluskan dimiliki oleh majoriti rakyat tempatan dengan jumlah pelaburan sebanyak RM10.9 billion. Tuan Yang di-Pertua, Ahli Yang Berhormat bagi Kinabatangan menyeru agar kerajaan memberi perhatian kepada halangan-halangan akreditasi untuk barangan Malaysia memasuki pasaran Jepun, Eropah, USA dan China. Tuan Yang di-Pertua, Jabatan Standard Malaysia mengendalikan Skim Akreditasi Makmal Malaysia. Makmal yang mendapat akreditasi ini telah diiktiraf dari segi keupayaan dan kompeten untuk menjalankan ujian tertentu atau membuat pengukuran dan calibration. Sehingga Disember 2003, 262 makmal telah mendapat akreditasi di bawah Skim Akreditasi Makmal Malaysia. Pada tahun 2003, Malaysia telah menandatangani dengan izin, International Laboratory Accreditation Corporation Mutual Recognition Arrangement atau ILACMRA yang ditandantangai oleh 45 organisasi penandatangan yang terdiri daripada badan akreditasi daripada 36 buah negara termasuk Amerika Syarikat, Eropah, Jepun dan China. Bagi pengiktirafan akreditasi di Rantau Asia Pasifik, Malaysia telah menyertai Asia Pacific Laboratory Accreditation Corporation Mutual Recognition Arrangement atau APLACMRA yang telah ditandatangani oleh 20 penandatangan dari 15 buah negara termasuk Amerika Syarikat, Eropah, Jepun dan China. Penyertaan di dalam perjanjian-perjanjian ini memberi kelebihan kepada negara-negara anggota di mana pensijilan dan laporan ujian daripada organisasi ataupun makmal yang telah dikreditkan saling diiktiraf oleh negara-negara anggota. Selain daripada itu, produk barangan dieksport antara negara anggota tidak perlu diuji semula pada standard yang sama di negara pengimport. Adalah disarankan supaya pengilang Malaysia mendapat akreditasi daripada makmal yang telah dikreditkan oleh Jabatan Standard Malaysia sebelum mengeksport ke negara berkenaan. Tuan Yang di-Pertua Ahli Yang Berhormat bagi Kudat membangkitkan isu bahawa Singapura, walaupun bukan negara berasaskan pertanian tetapi menghasilkan produk hasil pertanian seperti makanan yang telah diproses menggunakan Logo Halal daripada Majlis Agama Islam Singapura yang dipasarkan ke seluruh dunia termasuk negara Islam seperti Arab Saudi. Oleh yang demikian, MATRADE seharusnya diberi arahan spesifik untuk memasarkan barangan makanan yang telah diproses. Pada masa ini, pengeluar makanan telah berjaya mengeksport makanan yang diproses ke 80 buah negara. Pasaran utama bagi produk halal adalah Amerika Syarikat, ASEAN, Indonesia, Singapura dan Thailand, Timur Tengah, Emiriyah Arab Bersatu, Iran dan Iraq dan Eropah, UK, Perancis, German dan Belanda. Industri pemprosesan makanan menyumbang 10 peratus daripada jumlah pengeluaran pengilangan tempatan. Pada tahun 2003, indeks pengeluaran makanan diproses menunjukkan peningkatan sebanyak 11 peratus disebabkan oleh permintaan tinggi daripada luar negara termasuk produk makanan Malaysia. Pada tahun 2003, jumlah eksport barang makanan keseluruhannya berjumlah RM84 billion berbanding RM 7.5 billion pada tahun 2002 meningkat sebanyak 13.5 peratus. Pada tahun yang sama, jumlah eksport makanan yang diproses pula meningkat sebanyak 17.5 peratus kepada RM5.5 billion berbanding RM4.7 billion pada tahun 2002. Produk keluaran pengusaha Malaysia diterima di peringkat antarabangsa kerana mampu mendapat pengiktirafan standard kualiti yang tinggi di ISO dan persijilan, dengan izin, Hazard Analysis and Critical Control Point (HACCP). Kerajaan sedar akan keperluan untuk menggalakkan pemasaran produk halal termasuk makanan ke seluruh dunia. Antara langkah-langkah diambil ialah mengadakan promosi eksport di peringkat domestik antarabangsa, menyertai misi dagangan khusus bagi industri makanan halal, dan mengadakan seminar dan bengkel di peringkat antarabangsa. Di antara langkah yang telah diambil bagi meningkatkan pengiktirafan persijilan dan logo yang dimiliki oleh Malaysia, kita perlu meningkatkan keupayaan JAKIM sebagai badan persijilan halal yang kompeten dan mendaftarkan logo halal sebagai harta intelek. Tuan Yang di-Pertua, Ahli Yang Berhormat bagi Sepanggar mengalu-alukan lawatan Yang Amat Berhormat Perdana Menteri ke China yang boleh meningkatkan hubungan diplomatik dan juga ekonomi di antara Malaysia dengan China. Lawatan Yang Amat Berhormat Perdana Menteri ke China pada 27 hingga 31 Mei 2004, iaitu.